Ішоў час, я пачаў пакрысе саспяваць для стварэння цыкла, прысвечанага паэме Новая зямля. Аднойчы Генадзь Тумаш прапанаваў мне пашырыць серыял, пайсці па шляху стварэння навукова абгрунтаваных пейзажаў-рэканструкцый, інтэрераў-рэканструкцый, і не толькі тых, што згадваюцца ў паэме, але і тых, пра якія пішацца ў трылогіі На ростаняхпад агульнай назваю Радзіма Якуба Коласа. Мяне крыху збянтэжыла такая прапанова: асцерагаўся, каб у выніку фактаграфічнай працы творы не сталі зусім сухімі ды маламастацкімі. Пасля захапіўся гэтай ідэяй, бо знайшоў адзін ход, які мог, на маю думку, абяднаць і ўзбагаціць пейзажныя творы, надаць ім паэтычнасць: на пейзажах павінна быць многа неба. 